open-index/open-wikipedia-markdown huggingface dataset:
Κολοκυνθοειδή

Τα **κολοκυνθοειδή** (λατ.: Cucurbitaceae) είναι οικογένεια φυτών που αποτελείται από 965 είδη, τα οποία διαχωρίζονται σε 95 γένη.  
Όλα τα είδη είναι ευαίσθητα στην παγωνιά και γι' αυτόν τον λόγο αναπτύσσονται κυρίως σε τροπικές και υποτροπικές περιοχές. Τα περισσότερα είδη έχουν μεγάλο κίτρινο ή άσπρο λουλούδι. Το στέλεχος του φυτού του κάθε γένους είναι τριχωτό και πενταγωνικό.

Οι καρποί που παράγονται από πολλά είδη αυτής της οικογένειας είναι βρώσιμοι και συμβάλλουν στην οικονομία της περιοχής στην οποία καλλιεργούνται, μιας και υπάρχει ζήτηση αυτών των προϊόντων στην τοπική και διεθνή αγορά.

## Γένη και είδη
Στην οικογένεια των Κολοκυνθοειδών ανήκουν, μεταξύ άλλων, τα εξής γένη και είδη, τα οποία είναι σημαντικά για τον άνθρωπο:
*Γένος: *Citrullus (Κίτρουλλος)*
::Είδη: καρπούζι (*Citrullus lanatus*), *Citrullus colocynthis* κ.ά.
*Γένος: *Cucumis (Σικυός)*
::Είδη: αγγούρι (*Cucumis sativus*), ξυλάγγουρο (*Cucumis melo var. flexuosus*), πεπόνι (*Cucumis melo*), μελοπέπονο (*Cucumis melo var.*)
* Γένος: *Cucurbita ([[Κολοκύνθη]])*
::Είδη: κοινή κολοκυθιά (*Cucurbita pepo*), κολοκύθα (*Cucurbita maxima*), γλυκιά κολοκύθα (*Cucurbita moschata*) κ.ά.
* Γένος: *Ecballium (Εκβάλλιον)*
::Είδος: πικραγγουριά (*Ecballium elaterium*)
* Γένος: *Lagenaria (Λαγηνάρια)*
::Είδος: φλασκιά ή νεροκολοκύθα ή κρεατοκόλοκο (κυπρ.) (*Lagenaria siceraria*, παλιές ονομασίες *Cucurbita lagenaria* και *Cucurbita longa*) και άλλα είδη που δεν είναι βρώσιμα
* Γένος: *Luffa*
::Είδη: λούφα ή ελίφη (κυπρ.) (μη βρώσιμοι ινώδεις καρποί), δύο είδη χρησιμοποιούνται για την παραγωγή του σφουγγαριού καθαρισμού
* Γένος: *Momordica ([[Μομορντίκα]])*
::Είδη: αρκετά είδη αυτού  του γένους χρησιμοποιούνται για την παρασκευή παραδοσιακών φαρμάκων

## Απολίθωμα
Ένα από τα παλαιότερα απολιθώματα της οικογένειας των Κολοκυνθοειδών είναι το †*Cucurbitaciphyllum lobatum*, το οποίο ανάγεται στην Παλαιόκαινο εποχή. Βρέθηκε στην πολιτεία Μοντάνα των ΗΠΑ και περιγράφηκε για πρώτη φορά το 1924 από τον παλαιοβοτανολόγο Frank Hall Knowlton. Το απολιθωμένο φύλλο είναι παλαμοειδές και το σχήμα του είναι παρόμοιο με τα μέλη των γενών *Kedrostis, Melothria* και *Zehneria*.

## Παραπομπές


## Πηγές, Βιβλιογραφία

* Κώτσιρας Α., Νηφάκος Κ. «Κολοκυνθοειδή»  Πανεπιστήμιο Πελοποννήσου, Εργαστήριο Λαχανοκομίας
* Σχολή Επιστημών Υγείας, Τμήμα Ιατρικής. «Κουκούρβιτα η μεγίστη (''Cucurbita maxima'')»  Πανεπιστήμιο Ιωαννίνων

## Εξωτερικοί σύνδεσμοι
* 

Κατηγορία:Κολοκυνθώδη
Υπερσμήνος της Παρθένου

[thumb|Αποστάσεις από την [Τοπική Ομάδα για επιλεγμένες ομάδες και σμήνων στο Τοπικό Υπερσμήνος.]]

Το **[[Υπερσμήνος]] της Παρθένου** ή το **Τοπικό Υπερσμήνος** είναι μια μαζική συγκέντρωση γαλαξιών που περιέχει το Σμήνος της Παρθένου συμπεριλαμβανομένης της Τοπικής Ομάδας, το οποίο με τη σειρά του περιέχει τον γαλαξία της Ανδρομέδας και τον Γαλαξία μας. Τουλάχιστον 100 ομάδες γαλαξιών και σμήνη βρίσκονται μέσα στο σμήνος, το οποίο έχει διάμετρο 33 μεγαπαρσέκ (110 εκατομμύρια έτη φωτός). Είναι ένα από τα περίπου 10 εκατομμύρια υπερσμήνη στο παρατηρήσιμο σύμπαν.

Μελέτη του 2014 έδειξε ότι το Υπερσμήνος της Παρθένου είναι μόνο μια κουκίδα ενός ακόμα μεγαλύτερου υπερσμήνους, η Λανιακέα - μια μεγαλύτερη, συναγωνιζόμενη αναφορά του Τοπικού Υπερσμήνους - η οποία βρίσκεται στο κέντρο του Μεγάλου Ελκυστή.

## Παραπομπές



Παρθενου
Λεοπόλδος του Βελγίου

Ο **Λεοπόλδος, Δούκας της Βραβάντης** (γαλλ. *Léopold, duc de Brabant*, 12 Ιουνίου 1859 - 22 Ιανουαρίου 1869) ήταν ο μοναχογιός του Λεοπόλδου Β΄ του Βελγίου και διάδοχος του βελγικού θρόνου. 

## Βιογραφία
Ο *Λεοπόλδος Φερδινάνδος Ηλίας Βίκτωρ Αλβέρτος Μαρία* γεννήθηκε στις 12 Ιουνίου 1859 στο Παλάτι του Λάκεν και ήταν το δεύτερο παιδί και μοναχογιός του Λεοπόλδου Β΄ του Βελγίου και της Μαρίας Ερριέττας της Αυστρίας.

Τη στιγμή της γέννησής του έλαβε τον τίτλο του *Κόμη του [[Αινώ]]*, ως γιος του τότε Διαδόχου Πρίγκηπα. 

Ο Λεοπόλδος έγινε *Δούκας της [[Δουκάτο της Βραβάντης|Βραβάντης]]* το 1865, μετά το θάνατο του παππού του και την άνοδο του πατέρα του στο θρόνο.

Πέθανε από πνευμονία, αφότου έπεσε σε μια λίμνη στις 22 Ιανουαρίου 1869 στο Παλάτι του Λαίκεν σε ηλικία 9,5 ετών. Θάφτηκε στη Βασιλική Κρύπτη της Εκκλησίας της Παναγίας του Λάκεν. Στην κηδεία του γιου του, ο Λεοπόλδος Β΄, «*ξέσπασε μπροστά στο κοινό, πέφτοντας στα γόνατά του δίπλα στο φέρετρο και κλαίγοντας ανεξέλεγκτα*».

Ο θάνατός του έφερε την αποξένωση στους γονείς του. Η μητέρα του εγκατέλειψε τις Βρυξέλες για το Σπα το 1895 και πέθανε εκεί το 1902. Ο πατέρας του δεν απέκτησε άλλο διάδοχο και, όταν πέθανε το 1909, τον διαδέχθηκε ο ανιψιός του, Αλβέρτος.

## Πρόγονοι

## Τίτλοι
***12 Ιουνίου 1859 - 10 Δεκεμβρίου 1865**: *Η Βασιλική Υψηλότητα* Ο Κόμης του Αινώ, Πρίγκιπας της Σαξονίας-Κοβούργου & Γκότα, Δούκας της Σαξονίας
***10 Δεκεμβρίου 1865 - 22 Ιανουαρίου 1869**: *Η Βασιλική Υψηλότητα* Ο Δούκας της Βραβάντης, Κόμης του Αινώ, Πρίγκιπας της Σαξονίας-Κοβούργου & Γκότα, Δούκας της Σαξονίας

### Τιμητικές διακρίσεις
* : 1.014ος Ιππότης του Τάγματος του Χρυσόμαλλου Δέρατος (1866)

## Παραπομπές


## Εξωτερικοί σύνδεσμοι

|-

Κατηγορία:Οίκος της Σαξονίας-Κοβούργου-Γόθας
Μεγαλοχώρι Αγκιστρίου

Το **Μεγαλοχώρι** ή **Μύλος** είναι χωριό που βρίσκεται στα βόρεια παράλια του νησιού Αγκίστρι του Αργοσαρωνικού. Είναι η πρωτεύουσα του νησιού και ο μεγαλύτερος οικισμός του. Το 1835  ορίστηκε ως έδρα του νεοσυσταθέντος δήμου Αγκιστρίου που ανήκε στον τότε νομό Αττικής και Βοιωτίας. Σύμφωνα με το σχέδιο Καλλικράτης, μαζί με τα Λιμενάρια και τη Σκάλα αποτελούν το Δήμο Αγκιστρίου και με βάση την απογραφή του 2021 έχει πληθυσμό 627 κατοίκους.

Η ονομασία Μύλος προήλθε από τον ανεμόμυλο που βρίσκεται στην άκρη του χωριού. Ο ανεμόμυλος χρονολογείται στον 19ο αιώνα και πιο συγκεκριμένα είναι κατασκευασμένος το 1812, σύμφωνα με την εγχάρακτη χρονολογία που διασώζει. Πάνω από την πόρτα φέρει πώρινη, ανάγλυφη παράσταση με κυπαρίσσια και πτηνά.

Σε ευρετήριο του 1812 αναφέρεται ότι ο Γεώργιος Δ. Βούλγαρης διατηρούσε ανεμόμυλο στην περιοχή, ενώ σημειώνεται και η παλαιότερη ονομασία του χωριού ως «Αγκίστρα».

Ο ανεμόμυλος υπήρξε πηγή ζωής και τρόπος επιβίωσης των κατοίκων της εποχής και αποτελεί δείγμα λαϊκής αρχιτεκτονικής, όσο και ιστορικό κειμήλιο.

Το Μεγαλοχώρι διατηρεί έως σήμερα τον χαρακτήρα του ως ιστορικό κέντρο του νησιού. Ο μητροπολιτικός του ναός είναι αφιερωμένος στη Ζωοδόχο Πηγή και αποτελεί σημαντικό τοπόσημο της περιοχής. Πρόκειται για βασιλική με τρούλο, κατασκευασμένη το 1885 με τοπικό πωρόλιθο. Οι αγιογραφίες της ακολουθούν την αναγεννησιακή τεχνοτροπία, συνδυάζοντας στοιχεία της μεταβυζαντινής εικονογραφίας με επιρροές από τη δυτική εκκλησιαστική ζωγραφική του 19ου αιώνα.

Το Μεγαλοχώρι είναι φυσικό λιμάνι και μαρίνα ελλιμενισμού και ανεφοδιασμού για τα σκάφη. Η περιοχή διαθέτει επίσης δύο παραλίες με κρυστάλλινα νερά, μέσα σε φυσικούς όρμους. Η πρώτη, δεξιά του λιμανιού στο Μεγαλοχώρι, είναι οργανωμένη και αμμώδης, κατάλληλη για οικογένειες. Η δεύτερη, αριστερά του λιμανιού, είναι μη οργανωμένη, βοτσαλωτή και προσφέρει πιο ήσυχο περιβάλλον.

Ο οικισμός διαθέτει βασικές υποδομές και τουριστικές παροχές, όπως καταλύματα (ξενοδοχειακές μονάδες και ενοικιαζόμενα δωμάτια), καθώς και πληθώρα χώρων εστίασης, μεταξύ των οποίων ουζερί, ταβέρνες και εστιατόρια. Οι επισκέπτες μπορούν να απολαύσουν τοπικές γεύσεις, θαλασσινά, αλλά και πιο σύγχρονες γαστρονομικές προτάσεις, σε ένα φιλόξενο περιβάλλον κοντά στη θάλασσα.

## Παραπομπές


Κατηγορία:Χωριά της περιφερειακής ενότητας Νήσων Αττικής
Πόντους Ντάλμπεργκ

Ο **Πόντους Ντάλμπεργκ** (γεννημένος στις 21 Ιανουαρίου 1999) είναι Σουηδός ποδοσφαιριστής, ο οποίος αγωνίζεται για λογαριασμό της ΙΦΚ Γκέτεμποργκ, ως δανεικός από την Γουότφορντ, στην θέση του τερματοφύλακα.

Στις 31 Ιανουαρίου 2018, ο Ντάλμπεργκ μετακόμισε στην ΙΦΚ Γκέτεμποργκ, υπό την μορφή δανεικού έως το καλοκαίρι του 2018.
 

## Παραπομπές


## Εξωτερικοί σύνδεσμοι
* Προφίλ στην ιστοσελίδα της ΙΦΚ Γκέτεμποργκ 

Κατηγορία:Ποδοσφαιριστές ΙΦΚ Γκέτεμποργκ
Κατηγορία:Σουηδοί ποδοσφαιριστές
Κατηγορία:Ποδοσφαιριστές Άλσβενσκαν
Κατηγορία:Τερματοφύλακες ποδοσφαιριστές
Λίο Βαράντκαρ

Ο **Λίο Βαράντκαρ** (*Leo Varadkar*, 18 Ιανουαρίου 1979) είναι Ιρλανδός πολιτικός και γιατρός.  Υπηρέτησε 2 φορές ως Πρωθυπουργός της χώρας από τις 14 Ιουνίου 2017 μέχρι τις 27 Ιουνίου 2020 και ξανά από τις 17 Δεκεμβρίου 2022 έως τις 9 Απριλίου 2024. 

## Βιογραφία
Γεννήθηκε το 1979 στο Δουβλίνο από Ινδό πατέρα και Ιρλανδή μητέρα. Σπούδασε ιατρική στο King’s Hospital και στο κολλέγιο Trinity του Δουβλίνου. Το 2015 δήλωσε πως είναι ομοφυλόφιλος. Ο σύντροφός του είναι ο επίσης γιατρός, Μάθιου Μπάρετ.

## Πολιτική σταδιοδρομία
Εξελέγη στην Κάτω Βουλή της Ιρλανδίας για πρώτη φορά στις εκλογές του 2007, όπου εκλέγεται μέχρι σήμερα. Στη συνέχεια, ήταν υπουργός Μεταφορών, Τουρισμού και Αθλητισμού (2011-2014), Υγείας (2014 – 2016) και Κοινωνικής Προστασίας (2016-2017). 

### Πρωθυπουργός
Στις 2 Ιουνίου εξελέγη αρχηγός του Φίνε Γκελ, διαδεχόμενος τον Έντα Κένι. Στις 14 Ιουνίου έγινε πρωθυπουργός της Ιρλανδίας και υπουργός Άμυνας.

Προκήρυξε πρόωρες βουλευτικές εκλογές στις 8 Φεβρουαρίου 2020, λόγω του Brexit για μια καλύτερη συμφωνία με το Ηνωμένο Βασίλειο. Το κόμμα του κατετάγη τρίτο. Κανένας από τους πολιτικούς του αντιπάλους δεν έλαβε κοινοβουλευτική πλειοψηφία και στις 12 Φεβρουαρίου 2020 ξεκίνησαν οι διαπραγματεύσεις για τον σχηματισμό κυβέρνησης. Υπέβαλε την παραίτηση του στις 21 Φεβρουαρίου 2020 και παρέμεινε υπηρεσιακός πρωθυπουργός, έως ότου σχηματίστηκε η νέα κυβέρνηση στις 27 Ιουνίου 2020.

Έγινε ξανά πρωθυπουργός στις 17 Δεκεμβρίου 2022.

Ο Βαράντκαρ ανακοίνωσε την παραίτησή του από την πρωθυπουργία στις 20 Μαρτίου 2024 και από την ηγεσία του κόμματός του. Ανέφερε ότι οι λόγοι για την παραίτησή του ήταν "μαζί προσωπικοί και πολιτικοί". 
Στις 16 Ιουλίου ανακοίνωσε ότι δεν θα ήταν ξανά υποψήφιος στις γενικές εκλογές του 2024 και ότι θα αποσυρθεί από την πολιτική.

## Παραπομπές


Κατηγορία:Πρωθυπουργοί της Ιρλανδίας
Κατηγορία:ΛΟΑΤ πρόσωπα
Κατηγορία:Υπουργοί άμυνας
Κατηγορία:Αρχηγοί πολιτικών κομμάτων
Μισλίμ Αλά

Ο **Μισλίμ 'Λιμ' Αλά** (1920&ndash;1999) ήταν Αλβανός ποδοσφαιριστής και προπονητής ο οποίος αγωνίστηκε για λογαριασμό της ΣΚ Τίρανα, ενώ στην συνέχεια διετέλεσε προπονητής των ΣΚ Τίρανα και Παρτιζάνι Τιράνων.

## Παραπομπές


Κατηγορία:Αλβανοί ποδοσφαιριστές
Κατηγορία:Ποδοσφαιριστές ΚΦ Τίρανα
Κατηγορία:Ποδοσφαιριστές Σουπερλίγκα Αλβανίας
Μεγαλοχώρι Σερρών

*Για οικισμούς με το ίδιο όνομα δείτε το λήμμα: [[Μεγαλοχώρι]]

To *'Μεγαλοχώρι** (επίσημα Μεγαλοχώριον) είναι πεδινό χωριό του [[Νομός Σερρών|νομού Σερρών]] σε υψόμετρο 35 μέτρα. [https://www.google.gr/maps/place/%CE%9C%CE%B5%CE%B3%CE%B1%CE%BB%CE%BF%CF%87%CF%8E%CF%81%CE%B9+620+43/@41.2800835,23.2302723,10.75z/data=!4m5!3m4!1s0x14a98517cd7cac8f:0xf8dc642de0c86218!8m2!3d41.2463893!4d23.2255115?hl=el Βρίσκεται] στις ΒΔ. παρυφές της [[Λίμνη Κερκίνη|λίμνης Κερκίνης]] κοντά στο σημείο που εκβάλλει στη λίμνη ο [[Στρυμόνας|ποταμός Στρυμόνας]]. Απέχει 43 [[Χιλιόμετρο|χλμ]]. ΒΔ. από τις [[Σέρρες]] και 20 χλμ. Δ.-ΒΔ. από το [[Σιδηρόκαστρο Σερρών|Σιδηρόκαστρο]]. Η παλιά ονομασία του χωριού, μέχρι το [[1927]], ήταν **Μπογιούκ Μαχαλέ''', οπότε και με το ΦΕΚ 179Α - 30/08/1927 μετονομάστηκε σε Μεγαλοχώρι. Στον οικισμό εγκαταστάθηκαν το 1925 πρόσφυγες από το Ευσταθοχώρι της Ανατολικής Ρωμυλίας. Σύμφωνα με το σχέδιο Καλλικράτης ανήκει στη δημοτική ενότητα Πετριτσίου που υπάγεται στο Δήμο Σιντικής και σύμφωνα με την απογραφή του 2011 έχει πληθυσμό 658 κατοίκους.
## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής
Τριχομονάδωση

thumb|Μια τριχομονάδα υπό μικροσκόπιο με χρώση Μέι-Γκρύνβαλντ
Η **τριχομονάδωση** ή **τριχομονίαση** είναι ένα σεξουαλικώς μεταδιδόμενο νόσημα (ΣΜΝ) για το οποίο μπορεί να ευθύνεται καθένα από τα εξής τρία πρωτόζωα: *[[Trichomonas vaginalis]]*, *[[Εntamoeba histolytica]]*, *[[Giardia lamblia]]*, σύμφωνα με την επίσημη ιστοσελίδα του Εθνικού Οργανισμού Δημόσιας Υγείας, πρώην ΚΕΕΛΠΝΟ.

Η κολπική τριχομονάδωση προκαλείται από το παράσιτο *Trichomonas vaginalis* που μολύνει τον γυναικείο κόλπο και την ουρήθρα των ανδρών. Τα συμπτώματα ποικίλουν ανάμεσα στα φύλα. Στις γυναίκες τα πρώτα συμπτώματα παρουσιάζονται σε διάστημα πέντε με τριάντα ημερών. Σε αυτά περιλαμβάνεται η κιτρινωπή ή πρασινωπή έκκριση από τον κόλπο, η φαγούρα ή πόνος κατά την ούρηση, ο πόνος κατά την περίοδο ή στο κάτω μέρος της κοιλιάς και ο πόνος ή/και αιμορραγία κατά τη διάρκεια της ερωτικής πράξης. Η τριχομονάδωση μπορεί να προκαλέσει πρόωρη γέννηση ή γέννηση βρέφους με χαμηλό σωματικό βάρος, σαλπιγγίτιδα, υπογονιμότητα και φλεγμονώδη νόσο της πυέλου. Τα συμπτώματα που εκδηλώνονται στους άνδρες, είναι λιγότερα και όχι τόσο εμφανή, όπως η έκκριση υγρού από το πέος και η φαγούρα ή/και ο πόνος κατά την ούρηση.  

Για να θεραπευτούν οι τριχομονάδες συνίσταται η λήψη φαρμακευτικής αγωγής. Οι 5-νιτροϊμιδαζόλες (μετρονιδαζόλη και τινιδαζόλη) αποτελούν τον κύριο παράγοντα θεραπείας για λοίμωξη με *Trichomonas vaginalis*. Συνιστάται θεραπεία τόσο για τον μολυσμένο ασθενή όσο και για το σεξουαλικό σύντροφο, ακόμη και αν δεν έχει συμπτώματα, ώστε να αποκλειστεί η περίπτωση επαναμόλυνσης. Η θεραπεία χωρίς νιτροϊμιδαζόλες, όπως με κολπικά υπόθετα σουλφανοναμίδης είναι επίσης μια επιλογή, αλλά τα ποσοστά θεραπείας είναι πολύ χαμηλότερα. 

## Παραπομπές


Κατηγορία:Λοιμώδεις ασθένειες
Κατηγορία:Σεξουαλικώς μεταδιδόμενα νοσήματα
Κατάλογος των πιο επιτυχημένων singles

[μικρογραφία|200x200εσ|Το White Christmas του [Μπινγκ Κρόσμπι είναι το πιο επιτυχημένο σινγκλ όλων των εποχών, κυκλοφόρησε το 1942]]
**Αυτό το λήμμα είναι μια λίστα  με τα πιο επιτυχημένα εμπορικά [[Single (μουσική)|singles]] όλων των εποχών**. Τα κριτήρια για τη συμπερίληψή τους στον ακόλουθο κατάλογο βασίστηκαν στον αριθμό των αντιτύπων που πώλησαν -(τουλάχιστον 5 εκατομμύρια παγκοσμίως). Όλα τα νούμερα που αναφέρονται είναι επιβεβαιωμένα από αξιόπιστες πηγές από διάφορα μέσα ενημέρωσης, όπως ψηφιακή δημοσιογραφία, εφημερίδες, περιοδικά, ακόμη και βιβλία που σχετίζονται ή όχι με το θέμα της μουσικής.

Ο κατάλογος χωρίζεται ανάμεσα σε σινγκλ φυσικής μορφής (κυρίως CD και βινύλια) και ψηφιακής μορφής (κατεβασμένα από το διαδίκτυο) τα οποία υπήρξαν διαθέσιμα στην μουσική αγορά από τις αρχές της δεκαετίας του 2000.

## Πιο επιτυχημένα σινγκλς σε CD ή βινύλιο
### 15 εκατομμύρια αντίτυπα ή παραπάνω

### 10 - 14.9 εκατομμύρια αντίτυπα

### 8 - 9.9 εκατομμύρια αντίτυπα

### 7 - 7.9  εκατομμύρια αντίτυπα

### 6 - 6.9 εκατομμύρια αντίτυπα

### 5 – 5.9 εκατομμύρια αντίτυπα

## Σημειώσεις
* a. Ο αριθμός των πωλήσεων περιλαμβάνει ψηφιακές πωλήσεις.
* b. Ο αριθμός των πωλήσεων περιλαμβάνει streaming.
* c. Ο αριθμός των πωλήσεων περιλαμβάνει φυσικές πωλήσες
* d. Ο αριθμός των πωλήσεων περιλαμβάνει ringtones δεν καταμετρήθηκαν.

## Παραπομπές

### Βιβλιογραφία
* 
* 
* 

Κατηγορία:Μουσική βιομηχανία
Τραγουδια
Κατηγορία:Singles (μουσική)
Γουκάς Τσουμπαριάν

Ο **Γουκάς Τσουμπαριάν** (γεννηθείς στις 16 Ιουνίου 1923 στο Ερεβάν και αποβιώσας στις 23 Μαρτίου 2009 στην ίδια πόλη) ήταν Αρμένιος γλύπτης. Ήταν ιδρυτής της σχολής γλυπτικής της Κρατικής Ακαδημίας Καλών Τεχνών του Ερεβάν, ενώ ήταν, επίσης, ο δημιουργός αριθμού γλυπτών, τα οποία, σήμερα, κοσμούν την αρμενική πρωτεύουσα. Μεταξύ αυτών, διακρίνεται ιδιαιτέρως το άγαλμα του Μεσρόπ Μαστότς και του μαθητή του, Κοριούν, (1962) το οποίο είναι τοποθετημένο εμπρός στην είσοδο του Ματενανταράν. Άλλα παραδείγματα αποτελούν το άγαλμα εις μνήμην του συγγραφέα Χοβχανές Τουμανιάν, καθώς και εκείνο προς τιμήν του συνθέτη Αλεξάντρ Σπενταριάν.

## Παραπομπές


Κατηγορία:Αρμένιοι γλύπτες
Σκυφάτο

«**Σκυφάτο**» είναι όρος ο οποίος χρησιμοποιείται συχνά στη νομισματολογία για να περιγράψει τα κοιλόκυρτα βυζαντινά νομίσματα του 11ου-14ου αιώνα.

Η χρήση αυτή ξεκίνησε κατά την διάρκεια του 19ου αιώνα, όταν ο όρος, που εμφανίζεται σε νοτιοϊταλικά έγγραφα χρονολογούμενα από τον 11ο και 12ο αιώνα, εσφαλμένα ερμηνεύτηκε ως προερχόμενος από την ελληνική λέξη «σκύφος». Στην πραγματικότητα, ο συγκεκριμένος όρος πιθανώς προέρχεται από την αραβική λέξη *shafah*, «άκρη, χείλος», ενώ αναφέρεται στα διακριτικά και εμφανή άκρα των πρώιμων ισταμένων χρυσών νομισμάτων. Λόγω της συγκεκριμένης παρανόησης, ο όρος «σκυφάτο» χρησιμοποιήθηκε έκτοτε σε ευρεία κλίμακα για τον ορισμό των κοίλων χρυσών, αργυρών και χάλκινων νομισμάτων της ύστερης Βυζαντινής Αυτοκρατορίας, καθώς και παρόμοια νομίσματα από άλλα κράτη που βασίστηκαν στα βυζαντινά νομίσματα. Ο ορθός όρος για τα εν λόγω νομίσματα είναι «τραχέα», που ήταν και ο σύγχρονος όρος που χρησιμοποιούσαν και οι Βυζαντινοί.

## Δείγματα σκυφάτων


File:Scifato_ducale.jpg|Αργυρό «σκυφάτο» δουκάτο του Ρογήρου Β΄ της Σικελίας.
File:Histamenon nomisma-Isaac I-sb1776.jpg|«Σκυφάτο» ιστάμενον του Αυτοκράτορα Ισαάκιου Α΄ Κομνηνού (βασίλευσε μεταξύ 1057-1059).



## Παραπομπές

## Πηγές
*
* 

Κατηγορία:Νομίσματα της Βυζαντινής Αυτοκρατορίας
Κατηγορία:Νομισματική ορολογία
Ξύλινη εκκλησία του Όρασατς

Η **ξύλινη εκκλησία του Όρασατς** (σερβικά κυριλλικά: , σερβικά λατινικά: ) είναι Σερβική Ορθόδοξη εκκλησία ευρισκόμενη στο Όρασατς, εντός του εδάφους της Πόλεως του Βελιγραδίου και εντός του Δήμου του Ομπρένοβατς στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 61) και εντός του καταλόγου των πολιτισμικών αγαθών της Πόλεως του Βελιγραδίου.

## Ιστορία και περιγραφή
Η εκκλησία ανεγέρθηκε από το 1816 έως το 1818 ως ενοριακή εκκλησία. Με την πάροδο του χρόνου, το κοιμητήριο το οποίο περιτριγύριζε την εκκλησία άρχισε να αυξάνεται σε μέγεθος και σημασία, με αποτέλεσμα η εκκλησία να μετατραπεί σε παρεκκλήσιο.

Με εξαίρεση τον σταυρό ο οποίος υψώνεται στην κορυφή της, καθώς και το μακρόστενο σχήμα της, η εκκλησία σε μικρό βαθμό διαφέρει από τις ξύλινες οικίες οι οποίες κατασκευάζονταν κατά την διάρκεια της ίδιας περιόδου. Ανεγέρθηκε με δρύινες σανίδες οι οποίες είναι τοποθετημένες επάνω σε μία βάση κατασκευασμένη από τούβλα, ενώ η σημερινή οροφή είναι επικαλυμμένη με κεραμίδια. Οι προσόψεις της δεν φέρουν κάποιο διακοσμητικό στοιχείο. Η εκκλησία γνώρισε σημαντικές ανακαινίσεις, μεταξύ άλλων το 1922, ενώ μέρος των αντικειμένων αξίας τα οποία φιλοξενούσε εξαφανίστηκαν κατά την διάρκεια της συγκεκριμένης ανακαίνισης. Η εκκλησία καταστράφηκε κατά την διάρκεια της δεκαετίας του 1980, ενώ, στην θέση της, ανεγέρθηκε νέα, μικρότερου μεγέθους, εκκλησία.

Σήμερα, η εκκλησία φιλοξενεί τμήματα παλαιότερου εικοναστασίου, καθώς και εικόνες φιλοτεχνημένες από τους Γιερεμίγια Μιχαΐλοβιτς και Νίκολα Γιοβάνοβιτς, καθώς και αγνώστων λοιπών στοιχείων καλλιτέχνη του πρώτου μισού του 19ου αιώνα.

## Δείτε επίσης
* Πολιτισμικά μνημεία της Πόλεως του Βελιγραδίου

## Παραπομπές


Ορασατς
Ορασατς
Κατηγορία:Προστατευόμενα πολιτισμικά μνημεία στη Σερβία
Κατηγορία:Ομπρένοβατς
Τουφάν Ερχιουρμάν

Ο **Τουφάν Ερχιουρμάν** (Λευκωσία, 11 Σεπτεμβρίου 1970) είναι Τουρκοκύπριος ακαδημαϊκός, δικηγόρος, διπλωμάτης, πολιτικός και πρόεδρος της ΤΔΒΚ από τις 24 Οκτωβρίου 2025. Υπήρξε αρχηγός του Ρεπουμπλικανικού Τουρκικού Κόμματος από το 2016 ως την εκλογή του στην Προεδρία. 

Σπούδασε νομικά στο Πανεπιστήμιο της Άγκυρας από το 1988 και στη συνέχεια απέκτησε από το ίδιο πανεπιστήμιο μεταπτυχιακό και διδακτορικό τίτλο. Μεταξύ 2008 και 2010 ηγήθηκε των διαπραγματεύσεων για την επίλυση του Κυπριακού. Από το 1999 ως το 2004 εργάστηκε στο υπουργείο Δικαιοσύνης της Τουρκίας και έθεσε στόχο την θεσμοθέτηση του συνηγόρου του πολίτη στην Τουρκία. Εξελέγη βουλευτής στις εκλογές στην ΤΔΒΚ το 2013 με το Ρεπουμπλικανικό Τουρκικό Κόμμα.

Διορίστηκε «πρωθυπουργός» της μη αναγνωρισμένης διεθνώς ΤΔΒΚ τον Ιανουάριο του 2018, έπειτα από τις πρόωρες βουλευτικές εκλογές στις 7 Ιανουαρίου 2018, στις οποίες επανεξελέγη βουλευτής. Στις 19 Ιανουαρίου 2018 σχημάτισε κυβέρνηση συνασπισμού αποτελούμενη από το κόμμα του και το Λαϊκό Κόμμα, το Δημοκρατικό Κόμμα και το Κόμμα Κοινοτικής Δημοκρατίας. 

Στις Προεδρικές εκλογές του 2025 στην ΤΔΒΚ εξελέγη Πρόεδρος με 63% των ψήφων και ανέλαβε καθήκοντα στις 24 Οκτωβρίου 2025.

Έχει ταχθεί υπέρ της επανέναρξης διαπραγματεύσεων με την Κυπριακή Δημοκρατία για επανένωση του νησιού σε ομοσπονδιακή βάση.

## Παραπομπές


## Εξωτερικοί σύνδεσμοι
* 

Κατηγορία:Ηγέτες κρατών μη αναγνωρισμένων διεθνώς
Κατηγορία:Τουρκοκύπριοι πολιτικοί
Μπαρνενές

Ο **σωρός από πέτρες του Μπαρνενές** (ή **Τύμβος του Μπαρνενές**· στα βρετονικά *Karn Barnenez*· στα γαλλικά: *Cairn de Barnenez* ή *Tumulus de Barnenez*) είναι ένα νεολιθικό μνημείο που βρίσκεται κοντά στο Πλουζόκ, στη χερσόνησο Κερνελέν στο βόρειο Φινιστέρ της Βρετάνης (Γαλλία). Χρονολογείται στην πρώιμη Νεολιθική περίοδο, γύρω στο 4800 π.Χ.· θεωρείται ένα από τα αρχαιότερα μεγαλιθικά μνημεία στην Ευρώπη, καθώς και μία από τις παλαιότερες ανθρωπογενείς δομές στον κόσμο, μαζί με τον Τύμβο του Μπουγκόν και τους Μεγάλιθους του Λοκμαριακέ, που βρίσκονται επίσης στη Μεγάλη Δύση της Γαλλίας. Είναι επίσης αξιοσημείωτο για την παρουσία της μεγαλιθικής τέχνης.

## Παραπομπές


## Εξωτερικοί σύνδεσμοι
* 
*
*Γαλλική ιστοσελίδα με πολλές εικόνες 
*Πληροφορίες στο "The Megalithic Portal"

Κατηγορία:Νεολιθική περίοδος
Κατηγορία:Αρχαιολογικοί τόποι στη Γαλλία
Κατηγορία:Μεγαλιθικά μνημεία
Κατηγορία:Ευρώπη της Εποχής του Λίθου
Κατηγορία:Κτίρια και κατασκευές στη Γαλλία
Πατριάρχης Βουλγαρίας

Ο **Πατριάρχης Βουλγαρίας** είναι προκαθήμενος της Βουλγαρικής Ορθόδοξης Εκκλησίας. Ο Πατριάρχης, επισήμως, προσφωνείται ως *Πατριάρχης [[Βουλγαρία]]ς και Μητροπολίτης [[Σόφια]]ς*.

Πατριάρχης, από τις 30 Ιουνίου 2024, είναι ο Δανιήλ (Νικόλωφ).

## Ιστορία
### Μεσαιωνική περίοδος
Έπειτα από δύο καθοριστικής σημασίας νίκες εναντίον των Βυζαντινών στον Αχελώο (πλησίον της σημερινής πόλεως του Μπουργκάς) και τους Κατασύρτες (πλησίον της Κωνσταντινούπολης), η αυτόνομη Βουλγαρική Αρχιεπισκοπή διακηρύχθηκε αυτοκέφαλη και αναβαθμίστηκε στον βαθμό του Πατριαρχείου στην διάρκεια εκκλησιαστικής και εθνικής συνόδου η οποία έλαβε χώρα το 918 ή το 919. Ως συνέπεια της Συνθήκης του 927, η οποία επικύρωνε τη νίκη των Βουλγάρων στον Βυζαντινό-Βουλγαρικό Πόλεμο του 913-927, το Οικουμενικό Πατριαρχείο Κωνσταντινουπόλεως αναγνώρισε την αυτοκεφαλία της Βουλγαρικής Ορθόδοξης Εκκλησίας, καθώς και το πατριαρχικό της αξίωμα. Ως αποτέλεσμα, το Βουλγαρικό Πατριαρχείο κατέστη η πέμπτη αυτοκέφαλη Ανατολική Ορθόδοξη Εκκλησία μετά τα πατριαρχεία Κωνσταντινουπόλεως, Αλεξανδρείας, Αντιοχείας και Ιεροσολύμων. Έδρα του Πατριαρχείου ήταν η νέα βουλγαρική πρωτεύουσα, Πρέσλαβ, αν και θεωρείται πιθανό, ο Πατριάρχης να διέμενε στην πόλη Ντράσταρ (Σιλίστρα), παλαιοχριστιανικό κέντρο ιδιαιτέρως γνωστό για τους μάρτυρες και την χριστιανική του ιστορία.

### Οθωμανική κατάκτηση
Μετά την άλωση της πρωτεύουσας της Β΄ Βουλγαρικής Αυτοκρατορίας, Τάρνοβο, από τους Οθωμανούς το 1393 και τον εξορισμό του Πατριάρχη Ευθυμίου, η αυτοκέφαλη Βουλγαρική Εκκλησία διαλύθηκε. Η Βουλγαρική εκκλησιαστική ιεραρχία βρέθηκε εκ νέου υπό τον έλεγχο του Πατριαρχείου Κωνσταντινουπόλεως.

### Νεότερη περίοδος
Οι προϋποθέσεις για την παλινόρθωση του Βουλγαρικού Πατριαρχείου δημιουργήθηκαν μετά το τέλος του Β΄ Παγκοσμίου Πολέμου, όταν το 1945 το Οικουμενικό Πατριαρχείο Κωνσταντινουπόλεως αναγνώρισε την αυτοκεφαλία της Βουλγαρικής Εκκλησίας. Το 1950, η Ιερά Σύνοδος του Οικουμενικού Πατριαρχείου υιοθέτησε νέο Καταστατικό Χάρτη, με τον οποίο άνοιξε ο δρόμος για την παλινόρθωση του Πατριαρχείου Βουλγαρίας και το 1953 εξέλεξε τον Μητροπολίτη Φιλιππουπόλεως, Κύριλλο, ως Πατριάρχη.

Μετά τον θάνατο του Πατριάρχη Κυρίλλου το 1971, η Εκκλησία εξέλεξε στην θέση του τον Μητροπολίτη Λόβετς, Μάξιμο, ο οποίος και διατήρησε το αξίωμα έως τον θάνατό του το 2012. 

Στις 24 Φεβρουαρίου 2013, ο Νεόφυτος Βουλγαρίας εξελέγη ως νέος προκαθήμενος, ο οποίος διετέλεσε Πατριάρχης ως τον θάνατο του το 2024.

Στις 30 Ιουνίου 2024, ο Μητροπολίτης Βιδινίου Δανιήλ, εξελέγη ως νέος προκαθήμενος της Βουλγαρικής Εκκλησίας.

## Δείτε επίσης
* Κατάλογος Πατριαρχών της Βουλγαρικής Ορθόδοξης Εκκλησίας

## Παραπομπές

Βουλγαρια
Κατηγορία:Βουλγαρική Ορθόδοξη Εκκλησία
Κρατιδιακές εκλογές Κάτω Αυστρίας (2018)

Στις κρατιδιακές **βουλευτικές εκλογές στην [[Κάτω Αυστρία]]** που διεξήχθησαν στις 28 Ιανουαρίου 2018, το κυβερνών Αυστριακό Λαϊκό Κόμμα (ÖVP) διατήρησε την πλειοψηφία του στην τοπική βουλή, με 29 έδρες από τις συνολικά 56. Από το 2003 το συντηρητικό Λαϊκό Κόμμα απολαμβάνει της πλειοψηφίας στο κοινοβούλιο. Το ÖVP στις εκλογές του 2018 εξασφάλισε ποσοστό 49,6%.  Για πρώτη φορά στο κρατίδιο έλαβε μέρος και το NEOS κερδίζοντας 3 έδρες, ενώ το ποσοστό των Σοσιαλδημοκρατών παρέμεινε αμετάβλητο. Το Κόμμα Ελευθερίας της Αυστρίας έλαβε 8 έδρες, διπλασιάζοντας τα ποσοστά του σε σύγκριση με τα αντίστοιχα των προηγούμενων εκλογών του 2013, ενώ οι Πράσινοι διατήρησαν μόνο τις  3 από τις 4 έδρες που κατείχαν από το 2013. Δεν έλαβαν μέρος στις εκλογές η Ομάδα Στρόναχ και το KPÖ.

## Εκλογικά αποτελέσματα

## Παραπομπές


Κατω Αυστρια 2018
Αυστρια
Κατηγορία:Κάτω Αυστρία
Ρίμπαρσκα Μπάνια

Η **Ρίμπαρσκα Μπάνια** () είναι χωριό της Σερβίας, ευρισκόμενο εντός του εδάφους της Πόλεως του Κρούσεβατς, η οποία ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε 178 κατοίκους.

Η Ρίμπαρσκα Μπάνια είναι λουτρόπολη ευρισκόμενη επί των όρων Γιάστρεμπατς, σε απόσταση 35 χλμ. από το Κρούσεβατς. Τα ιαματικά νερά της, τα οποία αναλύθηκαν για πρώτη φορά το 1834, θεραπεύουν τα τραύματα και τις ασθένειες των οστών και των αρθρώσεων. Η λουτρόπολη διαθέτει αριθμό ιαματικών πηγών, των οποίων η θερμοκρασία ποικίλει από τους 32&nbsp;°C έως τους 38&nbsp;°C.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Εικόνες του χωριού


Image:Ribarska banja-vila Bosna.jpg|Έπαυλη Μπόσνα
Image:Ribarska Banja-bazen.jpg|Πισίνα
Image:Ribarska banja.2.jpg|



## Δείτε επίσης

* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Ιστοσελίδα της Ρίμπαρσκα Μπάνια 
*  

Κατηγορία:Οικισμοί του Κρούσεβατς
Κατηγορία:Λουτροπόλεις της Σερβίας
Άντριου Πιρς

:*Για τον κυβερνήτη του Μοντσερράτ, δείτε [[Άντριου Πιρς (διπλωμάτης)]]*

Ο **Άντριου Πιρς** (γεννήθηκε την 1η Δεκεμβρίου του 1937) είναι Βρετανός πολιτικός, πρώην μέλος του Συντηρητικού Κόμματος, ο οποίος υπηρέτησε ως μέλος του Ευρωπαϊκού Κοινοβουλίου στην περιφέρεια Τσεσάιρ Γουέστ  και Γουίραλ από το 1979 ως το 1989. Ήταν επίσης υποψήφιος ανεπιτυχώς με το Συντηρητικό Κόμμα στις γενικές εκλογές του 1970.
Μεταξύ άλλων θέσεων, ο Πιρς ήταν πρόεδρος της Βρετανικής Διεθνούς Εμπορικής Επιτροπής Λιανικών Πωλήσεων (British Retail Consortium) και πρόεδρος των Φίλων των Εθνικών Μουσείων του Λίβερπουλ.

## Υπόβαθρο
Γεννήθηκε το 1937, γιος του Χένρι Πιρς και της Έβελιν Άντριου, και μεγάλωσε στην πόλη Ότον. Φοίτησε στο Σχολείο του Ράινταλ στη Βόρεια Ουαλία και στη συνέχεια υπηρέτησε τη θητεία του για δύο χρόνια στη Βασιλική Πολεμική Αεροπορία. Το 1958 ξεκίνησε τις σπουδές του στο Κολέγιο Κινγκς του Νιούκασλ για ένα πτυχίο στα οικονομικά.

## Πολιτική καριέρα
Ήταν προσωπικός συνεργάτης του Τσαρλς Μόρισον στις εκλογές του 1966 και επιλέχθηκε να είναι υποψήφιος με το Συντηρητικό Κόμμα στο Ίσλινγκτον Νορθ το 1968, αν και έχασε την επαναληπτική εκλογή του 1969 και ηττήθηκε στις γενικές εκλογές του 1970.

Εξελέγη στο Ευρωπαϊκό Κοινοβούλιο το 1979 στην  περιφέρεια Cheshire West και Wirral. Το 1984 ο Πιρς υπολογίζεται ότι δαπανούσε 453 ώρες ετησίως σε ταξίδια, στο πλαίσιο του αξιώματός του. Το 1988 έλαβε μέρος σε εκστρατεία για τις τοπικές οργανώσεις με σκοπό να συλλέξει προσφορές της Ευρωπαϊκής Οικονομικής Κοινότητας για δωρεάν φαγητό για οργανισμούς πρόνοιας, δηλώνοντας ότι ήταν "μπερδεμένος και απογοητευμένος" που κανείς στην εκλογική του περιφέρεια δεν το εφάρμοζε. Στις ευρωεκλογές του Ιουνίου του 1989, ο Πιρς δεν κατάφερε να επανεκλεγεί ευρωβουλευτής και στη θέση του εξελέγη ο Εργατικός Λϊντον Χάρισον.

## Παραπομπές


Κατηγορία:Βρετανοί πολιτικοί
Άγιος Ιωάννης Σπετσών

Ο **Άγιος Ιωάννης** είναι νησίδα του Αργοσαρωνικού. Βρίσκεται νοτιοδυτικά από τις Σπέτσες και ανατολικά από τη  Σπετσοπούλα. Ως οικισμός αναγνωρίστηκε για πρώτη φορά το 1940 και προσαρτήθηκε στον τότε δήμο Σπετσών, ενώ το 1961 καταργήθηκε. Η νησίδα σήμερα είναι ακατοίκητη και διαθέτει μόνο ένα ξωκλήσι. Τη θερινή σεζόν είναι προορισμός για μονοήμερες εκδρομές από ιδιωτικά σκάφη ή ναυλωμένα καΐκια.

Σε μικρή απόσταση στα βορειοδυτικά του Αγίου Ιωάννη υπάρχει μία μικρότερη νησίδα (Μικρό) και μια βραχονησίδα. Το σύμπλεγμα των τριών αυτών νησίδων εικάζεται πως είναι τα απομεινάρια κάποιου αρχαίου νησιού που έχει πλέον καταποντιστεί. 

## Παραπομπές


## Εξωτερικοί σύνδεσμοι
Ο Άγιος Ιωάννης από τον ιστότοπο http://wikimapia.org

Κατηγορία:Νησιά του Αργοσαρωνικού
Άντριου Πιρς (διπλωμάτης)

Ο **Άντριου Τζον Πιρς** (Andrew John Pearce, OBE) είναι Βρετανός διπλωμάτης και υπηρέτησε ως Κυβερνήτης του Μοντσερράτ από τον Φεβρουάριο του 2018 έως τον Μάρτιο του 2022.

Ασχολήθηκε με την επιστημονική έρευνα και στη συνέχεια έγινε μέλος του  Φόρειν Όφις (FCO) το 1988. Από το 1992 υπηρέτησε σε διάφορες διπλωματικές θέσεις στο Τελ Αβίβ, την Πρετόρια, το Βουκουρέστι, την Μπανγκόκ και στη Βίλνιους. Τιμήθηκε με τον τίτλο του Ιππότη του Τάγματος της Βρετανικής Αυτοκρατορίας (OBE) το 2013 ως επικεφαλής ασφαλείας στο Φόρειν Όφις και στο αρμόδιο Διευθυντήριο. Το 2017 ανέλαβε επιτετραμμένος της βρετανικής πρεσβείας στη Λιθουανία.

Τον Δεκέμβριο του 2017 ανακοινώθηκε από το Φόρειν Όφις ότι ο Πιρς θα διαδεχτεί την Ελίζαμπεθ Καριέρ στο αξίωμα του Κυβερνήτη του Μοντσερράτ.  Συνακόλουθα, ανέλαβε καθήκοντα την 1η Φεβρουαρίου 2018.

## Παραπομπές


Κατηγορία:Κυβερνήτες του Μοντσερράτ
Γραμμή Χέιχε-Τενγκτσόνγκ

Η **Γραμμή Χέιχε-Τενγκτσόνγκ** (κινεζικά: 黑河-腾冲线, πινγίν: Hēihé-Téngchōng xiàn), που ονομάζεται επίσης Γραμμή Aϊχουί-Τενγκτσόνγκ (και διεθνώς ως γραμμή Χου) είναι μια νοητή γραμμή που χωρίζει την περιοχή της Κίνας σε δύο σχεδόν ίσα μέρη. Εκτείνεται από την πόλη Χέιχε έως την κομητεία Τενγκτσόνγκ, διαγώνια σε ολόκληρη την Κίνα.

Ο κινέζος γεωγράφος πληθυσμός Χου Χουανγιόνγκ φαντάστηκε τη γραμμή το 1935 και την ονόμασε ως μια "γεω-δημογραφική γραμμή διαχωρισμού". Καθώς αυτή η γραμμή προτάθηκε το 1935, ο χάρτης της Κίνας θα περιλάμβανε τη Μογγολία αλλά απέκλειε την Ταϊβάν.

Αυτή η φανταστική γραμμή χωρίζει την επικράτεια της Κίνας ως εξής (με στατιστικά στοιχεία του 1935):

*Δυτικά της γραμμής: 64% της χώρας, αλλά μόνο το 4% του πληθυσμού (1935) 
*Ανατολικά της γραμμής: 36% της χώρας, αλλά το 96% του πληθυσμού (1935)

Παρά την επική αστική μετανάστευση, τα στατιστικά στοιχεία για το 2002 και το 2015 παραμένουν σχεδόν ταυτόσημα σε σχέση με τη γραμμή:

*Δυτικά της γραμμής: το 57% της χώρας, αλλά μόνο το 6% του πληθυσμού (2002)(2015) 
*Ανατολικά της γραμμής: το 43% της χώρας, αλλά το 94% του πληθυσμού (2002)(2015)

Η μικρή αλλαγή στο συνολικό ποσοστό του πληθυσμού από το 1935 έως το 2015 οφείλεται στην μετανάστευση Κινέζων Χαν στις αστικές περιοχές των αυτόνομων επαρχιών Θιβέτ και Σιντσιάνγκ, καθώς και στους περιορισμούς της πολιτικής του ενός παιδιού στην πλειοψηφία, με εξαιρέσεις για μεγάλες μειονοτικές ομάδες δυτικά της γραμμής. Ωστόσο, κατά την περίοδο 2000-2015, ο πληθυσμός στα δυτικά της γραμμής αυξήθηκε πράγματι γρηγορότερα από την ανατολή, αλλά η ανάπτυξη δεν ήταν επαρκής για να καλύψει τα στρογγυλεμένα ποσοστά. Το μεγαλύτερο μέρος αυτής της αύξησης ανήκε στις πόλεις Ουρούμτσι, Λαντσόου, Ορντός και Γιντσουάν, αν και ορισμένες φυλετικές περιοχές εκτός πόλεων σημείωσαν επίσης μεγάλη ανάπτυξη. Μετά από 80 χρόνια, η περιοχή δυτικά της γραμμής Χέιχε-Τενγκτσόνγκ παραμένει σχετικά αγροτική, τραχειά ή αφιλόξενη, υποανάπτυκτη και φτωχή σε σύγκριση με την ανατολή.

## Δείτε επίσης
* Γραμμή Τσινλίνγκ-Χουαϊχέ

## Παραπομπές

## Εξωτερικοί σύνδεσμοι
*Great Circle Mapper
*Numerical Simulation of Population Distribution in China
*Hu Line: Journey Through China's Heartland 
Κατηγορία:Γεωγραφία της Κίνας
Άγιοι Πάντες Νάξου

Οι **Άγιοι Πάντες** είναι οικισμός στην δυτική πεδινή Νάξο κοντά στον παράλιο οικισμό του Μάραγκα σε υψόμετρο που δεν ξεπερνά τα 25 μέτρα και έχει 103 κατοίκους (απογραφη 2011).

## Πληθυσμιακά στοιχεία

## Διοικητικές μεταβολές
* Το 2001, στην απογραφή ο οικισμός αναγνωρίζεται και προσαρτάται στο *Τοπικό Διαμέρισμα Αγίου Αρσενίου του [[Δήμος Νάξου|δήμου Νάξου]]*.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο *δήμος Νάξου* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Αγία Άννα ( 176 κ.), Άγιο Αρσένιο ( 717 κ.), Άγιο Προκόπιο ( 96 κ.), Μάραγκα ( 73 κ.), Μαστοράκη ( 5 κ.) και Στελίδα ( 157 κ.) την *Δημοτική Κοινότητα Αγίου Αρσενίου* ( 1327 κ.). Η δ.κ. Αγίου Αρσενίου υπάγεται στη  Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Ναραγιανγκάντζ

Το **Ναραγιανγκάντζ** (βεγγαλικά: নারায়ণগঞ্জ, *Naraeongônj*) είναι πόλη στο κεντρικό Μπανγκλαντές. Βρίσκεται στην επαρχία Ναραγιανγκάντζ, κοντά στην πρωτεύουσα Ντάκα και έχει πληθυσμό περίπου 2.2 εκατομμυρίων κατοίκων. Η πόλη βρίσκεται στην όχθη του ποταμού Σιταλάκσια. Το λιμάνι του Ναραγιανγκάντζ είναι σημαντικό ναυτιλιακό και βιομηχανικό κέντρο. Αποτελεί επίσης κέντρο επιχειρηματικών και βιομηχανικών δραστηριοτήτων, ιδίως των μονάδων εμπορίας και μεταποίησης γιούτας και του τομέα της κλωστοϋφαντουργίας της χώρας. Έχει το παρατσούκλι *Ντάντι του Μπαγκλαντές* λόγω της παρουσίας πολλών εργοστασίων γιούτας. (Η Ντάντι ήταν η πρώτη βιομηχανική 'Γιουτόπολη' στον κόσμο.)

## Ιστορία
Η πόλη πήρε το όνομά της από τον Μπικόν Λαλ Πάντεϊ, θρησκευτικό ηγέτη ινδουιστών που ήταν επίσης γνωστός ως Μπενούρ Θακούρ ή «Λάξμι Ναραγιάν Θακούρ». Ενοίκιασε την περιοχή από τη Βρετανική Εταιρεία των Ανατολικών Ινδιών το 1766 μετά τη Μάχη του Πλάσσεϊ. Δώρισε τις αγορές και τη γη στις όχθες του ποταμού, ως ιδιοκτησία του "Ντεβότορ" ή "Δοσμένος στο Θεό", και τα κληροδότησε για έξοδα συντήρησης για τη λατρεία του θεού Ναραγιάν.

Το ταχυδρομείο δημιουργήθηκε το 1866 και η υπηρεσία τηλέγραφου Ντάκα-Ναραγιανγκάντζ ξεκίνησε το 1877. Η Τράπεζα της Βεγγάλης εισήγαγε την πρώτη τηλεφωνική υπηρεσία το 1882.
μικρογραφία|140x140εσ|Ο τάφος του Γκιγιασουντίν Αζάμ Σαχ, Ναραγιανγκάντζ, Μπανγκλαντές, ο οποίος πέθανε γύρω στο 1410
Ο Δήμος Ναραγιανγκάντζ δημιουργήθηκε στις 8 Σεπτεμβρίου 1876. Το πρώτο νοσοκομείο της περιοχής, το νοσοκομείο Ναραγιανγκάντζ Βικτόρια ιδρύθηκε το 1885 από το δήμο με οικονομική συνεισφορά του Χαρακάντα Μπανερτζί.

Η Αστική Εταιρεία του Ναραγιανγκάντζ ιδρύθηκε στις 5 Μαΐου 2011 συγχωνεύοντας τους πρώην δήμους Ναραγιανγκάντζ, Σιντιργκάντζ και Καντάμ Ρασούλ. Ο δήμαρχος της Αστικής Εταιρείας του Ναραγιανγκάντζ είναι η Δρ. Σελίνα Χαγιέτ Άιβι.

## Παραπομπές


## Εξωτερικοί σύνδεσμοι
* Website of Narayanganj City Corporation


Κατηγορία:Πόλεις του Μπανγκλαντές
Άγιοι Ανάργυροι Σπετσών

*Για οικισμούς με το ίδιο όνομα δείτε το λήμμα: [[Άγιοι Ανάργυροι (αποσαφήνιση)]]*

Οι **Άγιοι Ανάργυροι** είναι παραθαλάσσιος οικισμός στο νησί Σπέτσες του Αργοσαρωνικού με υψόμετρο 10 μέτρα. Το χωριό βρίσκεται στα δυτικά παράλια του νησιού, σε απόσταση 10 χλμ. περίπου ΝΔ. από την πόλη Σπέτσες. Ο οικισμός είναι κτισμένος σε καταπράσινο όρμο και διαθέτει βοτσαλωτή παραλία με αμμώδη βυθό, τη μεγαλύτερη των Σπετσών. Υπάρχουν υποδομές εστίασης καθώς και για θαλάσσια αθλήματα ή δραστηριότητες. Ως οικισμός αναγνωρίστηκε για πρώτη φορά το 1928 και προσαρτήθηκε στη τότε κοινότητα Σπετσών. Σύμφωνα με το σχέδιο Καλλικράτης, υπάγεται  στο Δήμο Σπετσών και σύμφωνα με την απογραφή του 2011 έχει πληθυσμό 18 κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Σπέτσες
Βασιλικό Σώμα Μηχανικών

Το **Βασιλικό Σώμα Μηχανικών** (), ή αλλιώς *Σκαπανείς* (Sappers), είναι βοηθητικό σώμα του Βρετανικού Στρατού Ξηράς. Ασχολείται με τη μηχανική στο πεδίο της μάχης: στρατιωτική μηχανική, μηχανική και διάφορες βοήθειες στις βρετανικές ένοπλες δυνάμεις.

Η βάση του σώματος βρίσκεται στο Τσάτχαμ του Κεντ, στην Αγγλία. Το σώμα είναι χωρισμένο σε πολλά συντάγματα, διασκορπισμένα στο Ηνωμένο Βασίλειο και τη Γερμανία.

## Ιστορικά στοιχεία
Οι καταβολές του σώματος βρίσκονται στους μηχανικούς του Γουλιέλμου του Κατακτητή. Για περισσότερα από 900 χρόνια, βρίσκονται στην υπηρεσία του θρόνου. Το σώμα, στη σημερινή του μορφή, ιδρύθηκε από το *[[Συμβούλιο Πυρομαχικών]]*, μια κυβερνητική οργάνωση του 15ου αιώνα η οποία διαχειριζόταν τα πυρομαχικά του βρετανικού στρατού. Το 1717, το *Συμβούλιο Πυρομαχικών* ίδρυσε ένα *σώμα μηχανικών*, αποτελούμενο εξ ολοκλήρου από αξιωματικούς. Οι χειρωνακτικές εργασίες ανατέθηκαν σε *λόχους τεχνιτών*, που αποτελούνταν από τεχνίτες και εργάτες που είχαν συμβόλαια με τον στρατό. Το 1782, δημιουργήθηκε *λόχος τεχνιτών στρατιωτών* για να υπηρετήσει στο Γιβραλτάρ. Επρόκειτο για την πρώτη μονάδα μη στρατευμένων σκαπανέων.

Το 1787, το σώμα έγινε βασιλικό, και απέκτησε το σημερινό του όνομα. Την ίδια περίοδο, δημιουργήθηκε Βασιλικό Σώμα Τεχνιτών, το οποίο αποτελούνταν από μη στρατευμένους αξιωματικούς και στρατιωτικούς οι οποίοι θα βρισκόταν υπό τις εντολές του Βασιλικού Σώματος Μηχανικών. Δέκα χρόνια αργότερα, ο λόχος του Γιβραλτάρ απορροφήθηκε από τον στρατό, και έπειτα, το 1812 μετονομάστηκε σε *Βασιλικό Σώμα Σκαπανέων και Ανθρακωρύχων*.

To 1855, διαλύθηκε το Συμβούλιο Πυρομαχικών, και η δικαιοδοσία του σώματος των μηχανικών, μαζί με αυτά των σκαπανέων και των ανθρακωρύχων, αλλά και του πυροβολικού πέρασαν στις βρετανικές ένοπλες δυνάμεις.

Την επόμενη χρονιά, μηχανικοί, σκαπανείς και ανθρακωρύχοι συγχωνεύθηκαν στο **Βασιλικό Σώμα Μηχανικών**. Το σώμα αυτό, το οποίο απέκτησε το προσωνύμιο *Ubique* (πανταχού) από τον βασιλιά Γουλιέλμο Δ΄ το 1832, ήταν παρόν σε όλες τις σημαντικές συγκρούσεις του βρετανικού στρατού. Το δεύτερο σύνθημα του είναι *Quo Fas et Gloria ducunt* (Όπου καθοδηγεί το δίκαιο και η δόξα).

Το μουσείο του σώματος βρίσκεται στο Τζίλιγχαμ του Κεντ.

## Προσωπικό
thumb|200 px|Βρετανοί σκαπανείς κατά τη διάρκεια άσκησης αποναρκοθέτησης
Όλα τα μέλη του σώματος εκπαιδεύονται αρχικά ως μάχιμοι μηχανικοί. Οι σκαπανείς και οι μη στρατευμένοι αξιωματικοί διαθέτουν επίσης μία ειδικότητα. Επίσης υπάρχει δυνατότητα κατάταξης και για γυναίκες.

## Παραπομπές


## Δείτε επίσης
* Βρετανικός Στρατός Ξηράς
* Ρόγιαλ Εντζινίρς

## Εξωτερικοί σύνδεσμοι
*  Επίσημη ιστοσελίδα

Κατηγορία:Βρετανικός Στρατός
Γενικές εκλογές του Αγίου Μαρτίνου Ολλανδίας (2018)

**Πρόωρες γενικές εκλογές** διεξήχθησαν στον Άγιο Μαρτίνο στις 26 Φεβρουαρίου 2018. Οι εκλογές προκηρύχθηκαν έπειτα από την πτώση της κυβέρνησης του πρωθυπουργού Γουίλιαμ Μάρλιν και ορισμένων υπουργών με πρόταση μομφής που εγκρίθηκε από το κοινοβούλιο, τον Νοέμβριο του 2017. Αιτία της μομφής ήταν η στάση του πρωθυπουργού και της κυβέρνησης στις διαπραγματεύσεις με την ολλανδική κυβέρνηση αναφορικά με τα μέτρα για την καταπολέμηση της νοθείας και για τα κονδύλια βοήθειας στον απόηχο των κυκλώνων Ίρμα και Μαρία. Ο Μάρλιν παραιτήθηκε από την πρωθυπουργία έπειτα από την έγκριση της πρότασης μομφής και ζητήθηκε από τον ίδιο η διεξαγωγή εκλογών. Ήταν οι δεύτερες πρόωρες βουλευτικές εκλογές από την πτώση της κυβέρνησης του Μαρσέλ Γκουμπς το 2015.

## Εκλογικό σύστημα
Οι 15 έδρες της βουλής, που λέγεται Estates εξελέγησαν με απλή αναλογική. Προκειμένου να συμμετάσχουν στις εκλογές τα νέα κόμματα και τα κόμματα που δεν έλαβαν καμία έδρα στις προηγούμενες εκλογές ήταν απαραίτητο να συγκεντρώσουν τουλάχιστον 142 υπογραφές: το 1% των έγκυρων ψηφοδελτίων από τις βουλευτικές εκλογές του 2016.

## Αποτελέσματα

## Παραπομπές


2018
Αγιος Μαρτινος Ολλ
Σρέμπρνιτσα

Η **Σρέμπρνιτσα** () είναι ποταμός της Σερβίας. Το μήκος του είναι της τάξεως των 12 χλμ..

Η Σρέμπρνιτσα, η οποία κυλά εντός του Δήμου του Στράγκαρι, ανήκει στη λεκάνη απορροής της Μαύρης Θάλασσας.

## Παραπομπές


Κατηγορία:Ποταμοί της Σερβίας
Βουλευτικές εκλογές 2013 στη Γρενάδα

**Bουλευτικές εκλογές** διεξήχθησαν στη Γρενάδα στις 19 Φεβρουαρίου του 2013. Το αντιπολιτευόμενο Νέο Εθνικό Κόμμα του Κιθ Μίτσελ κέρδισε όλες τις έδρες, συνολικά 15.

## Εκλογικό σύστημα
Τα 15 μέλη της Βουλής των Αντιπροσώπων εξελέγησαν σε μονοεδρικές περιφέρειες με το πλειοψηφικό σύστημα.

## Διεξαγωγή
Η πρώτη έκθεση των παρατηρητών από τον Οργανισμό Αμερικανικών Κρατών ήταν θετική και έκανε λόγο για ειρηνική εκλογή με υψηλή συμμετοχή. Οι εκλογικοί παρατηρητές επεσήμαναν μικρά γραφειοκρατικά προβλήματα και την υποεκπροσώπηση των γυναικών στη λίστα των υποψηφίων (9 επί συνόλου 48) και των εκλεγέντων αντιπροσώπων (4 από συνολικά 15).

## Αποτελέσματα
**Βουλή των Αντιπροσώπων, 19 Φεβρουαρίου 2013**
|-
!style="background-color:#E9E9E9" align=left|Κόμμα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
!style="background-color:#E9E9E9" align=right|+/–
|-
|align=left|Νέο Εθνικό Κόμμα||32.031||58,82||15||+11
|-
|align=left|Εθνικό Δημοκρατικό Κογκρέσο||22.160||40,69||0||–11
|-
|align=left|Ενωμένο Εθνικό Μέτωπο||186||0,34||0||Νέο
|-
|align=left|Κίνημα Ανεξάρτητων Υποψηφίων||22||0,04||0||Νέο
|-
|align=left|Δημοκρατικό Κόμμα του Καλού Παλιού Καιρού||14||0,03||0||0
|-
|align=left|Κόμμα Αναγέννησης της Γρενάδας ||13||0,02||0||Νέο
|-
|align=left|Ενωμένο Πατριωτικό Κίνημα της Γρενάδας||13||0,02||0||Νέο
|-
|align=left|Εργατικό Κόμμα Ο Λαός Ενωμένος||11||0,02||0||Νέο
|-
|align=left|Ανεξάρτητοι||5||0,01||0||0
|-
|align=left|Άκυρα/λευκά ψηφοδέλτια||64||–||–||–
|-align=right style="background-color:#E9E9E9"
|align=left|**Σύνολο**||**54.524**||**100**||**15**||**0**
|-
|align=left|Εγγεγραμμένοι ψηφοφόροι/συμμετοχή||62.243||87,60||–||–
|-
|align=left colspan=6|Πηγή: Grenada Broadcast
|}

## Παραπομπές


2013
Γρεναδα
Σ' ακολουθώ

Το ***Σ' ακολουθώ*** είναι ένα τραγούδι από τον Έλληνα συνθέτη και στιχουργό Μάνο Λοΐζο. Γραμμένο από τον ίδιο τον Λοΐζο, κυκλοφόρησε το 1980 από την Minos. Δύο χρόνια αργότερα, το 1982 επανεκτελέστηκε από τον Βασίλη Παπακωνσταντίνου που θεωρείται η πιο γνωστή εκδοχή του τραγουδιού.

Έμπνευση για τη δημιουργία του τραγουδιού αποτέλεσε μία κοπέλα που γνώρισε στο Παρίσι κατά τη διάρκεια της δικτατορίας. Πέρναγε αρκετά δύσκολα εκείνη την εποχή, είχε κλειστεί στον εαυτό του και η γυναίκα -με την οποία είχαν πλατωνική σχέση- τον έκανε να αισθάνεται ιδιαίτερα όμορφα και διαφορετικά. Ηχογραφήθηκε με μια λιτή ορχήστρα με επικεφαλής κιθάρες. Στην αρχή του ρεφρέν ήθελε να χρησιμοποιήσει το όνομα της κοπέλας αλλά στο τέλος του άλλαξαν γνώμη. Ο Κώστας Γανωσέλης του είχε προτείνει να το ηχογραφήσει μόνο μ’ ένα πιάνο, ο Λοΐζος δέχθηκε αλλά μετά το άκουσμα αποφάσισε να κρατήσει την πρώτη εκτέλεση. Η ηχογράφηση με το πιάνο κρατήθηκε και χρησιμοποιήθηκε από τον Βασίλη Παπακωνσταντίνου το 1982 στον δίσκο του «Φοβάμαι».

## Παραπομπές


Κατηγορία:Τραγούδια του 1980
Κατηγορία:Τραγούδια του Βασίλη Παπακωνσταντίνου
Σεσίλ Λα Γκρενάντ

Η **Λαίδη Σεσίλ Έλεν Φλερέ Λα Γκρενάντ**  (Dame *Cécile Ellen Fleurette La Grenade*, GCΜG&#x20;OBE, γενν. 30 Δεκεμβρίου 1952) είναι  επιστήμονας τροφίμων από τη Γρενάδα και Γενική Κυβερνήτρια της Γρενάδας. Ανέλαβε καθήκοντα στις 7 Μαΐου 2013 και είναι η πρώτη γυναίκα γενική κυβερνήτης της Γρενάδας.

Η Λα Γκρενάντ είναι η 3η από τις 5 κόρες που γεννήθηκαν από τον Άλαν Α. Λα Γκρενάντ (Allan A. La Grenade, MBE), δημόσιο υπάλληλο, και τη Σίβυλλα Σιλβέστερ Λα Γκρενάντ, νοσοκόμα. Η γιαγιά της, Μαίρη Λουίζ "Εύα" Ολιβιέ-Σιλβέστερ, ήταν η πρώτη γυναίκα στα Βρετανικά Προσήνεμα Νησιά που υπηρέτησε στο νομοθετικό συμβούλιο της χώρας, μετά την εκλογή το 1952, λιγότερο από ένα χρόνο έπειτα από την χορήγηση καθολικού δικαιώματος ψήφου.

Είναι επιστήμονας τροφίμων με εκπαίδευση στις Ηνωμένες Πολιτείες. Κατέχει πτυχίο στη χημεία από το Πανεπιστήμιο Δυτικών Ινδιών, καθώς και μεταπτυχιακό και διδακτορικό δίπλωμα στην επιστήμη τροφίμων από το Πανεπιστήμιο του Μέριλαντ στο College Park. Ο διορισμός της ως Γενικής Κυβερνήτριας ανακοινώθηκε κατά τη διάρκεια της ίδιας εβδομάδας, όταν πέθανε η πρώτη γυναίκα Κυβερνήτρια, η Λαίδη Χίλντα Μπάινο. Η Μπάινο ήταν η βαφτιστήρα του πατέρα της μητέρας της Λα Γκρενάντ (δηλαδή του παππού της από την πλευρά της μητέρας της), Δρα Κίριλ Σεντ Μπέρνερ Σιλβέστερ, εκπαιδευτικού και δημόσιου υπάλληλου.

## Τιμές
Η Γκρενάντ έχει τιμηθεί στο εξωτερικό με τον Μεγαλόσταυρο της Δικαιοσύνης του Βασλικού Ιερού Στρατιωτικού Κωνσταντίνειου Τάγματος του Αγίου Γεωργίου του Βασιλείου των Δύο Σικελιών.
Στο Ηνωμένο_Βασίλειο της απονεμήθηκε ο Μεγαλόσταυρος του Τάγματος του Αγίου Μιχαήλ και του Αγίου Γεωργίου Είναι επίσης Αξιωματικός του Τάγματος της Βρετανικής Αυτοκρατορίας.

## Παραπομπές


## Εξωτερικοί σύνδεσμοι
* 

Λα Γκρεναντ Σεσιλ
Λα Γκρεναντ Σεσιλ
Κατηγορία:Αξιωματικοί του Τάγματος της Βρετανικής Αυτοκρατορίας
Αρχηγός της Αξιωματικής Αντιπολίτευσης (Ελλάδα)

**Αρχηγός της Αξιωματικής Aντιπολίτευσης στην Ελλάδα** είναι ο πρόεδρος της Κοινοβουλευτικής Ομάδας του μεγαλύτερου κόμματος που δεν ανήκει στην κυβέρνηση και αποτελεί το τέταρτο ανώτερο πολιτειακό αξίωμα της Ελληνικής Δημοκρατίας. Συνήθως, το πρόσωπο αυτό είναι και ο πρόεδρος του κόμματος. 

Παρά το γεγονός, ότι στις τελευταίες βουλευτικές εκλογές δεύτερο κόμμα αναδείχθηκε ο ΣΥ.ΡΙΖ.Α. - Π.Σ. με 17,83%, και 47 έδρες, από τον Νοέμβριο του 2024 τη θέση της αξιωματικής αντιπολίτευσης κατέχει το ΠΑΣΟΚ - Κίνημα Αλλαγής (το οποίο εξελέγη ως τρίτο με 11,84% και 32 έδρες), έπειτα από διαδοχικές αποχωρήσεις βουλευτών του ΣΥ.ΡΙΖ.Α. - Π.Σ.

Σημερινός αρχηγός της αξιωματικής αντιπολίτευσης είναι ο πρόεδρος του ΠΑ.ΣΟ.Κ. - ΚΙΝ.ΑΛ., Νίκος Ανδρουλάκης.

## Ρόλος
Σύμφωνα με τον Κανονισμό της Βουλής των Ελλήνων (άρθρο 20), «*Ο Πρόεδρος της μεγαλύτερης Κοινοβουλευτικής Ομάδας που δεν συμμετέχει στην Κυβέρνηση ονομάζεται Αρχηγός της Αντιπολίτευσης και έχει ειδικά δικαιώματα που αναγνωρίζονται από τον Κανονισμό της Βουλής και τις ισχύουσες διατάξεις*». Το άρθρο ουσιαστικά ορίζει ότι ο πρόεδρος της Κ.Ο. πρέπει να είναι βουλευτής του κόμματος.

Μία εξαίρεση στον κανόνα αυτό ήταν κατά τη διάρκεια της κυβέρνησης Παπαδήμου, όταν ο Αντώνης Σαμαράς, πρόεδρος της Νέας Δημοκρατίας, παρά τη στήριξη της νέας κυβέρνησης, διατήρησε τη θέση του αρχηγού της αξιωματικής αντιπολίτευσης. Παρά τις διαμαρτυρίες των άλλων κομμάτων, ο Πρόεδρος της Βουλής αποφάσισε ότι δεν υπήρξε παραβίαση του Άρθρου 20, καθώς κανένας βουλευτής της Νέας Δημοκρατίας δεν συμμετείχε στην κυβέρνηση, αφού και ο υπουργός Εθνικής Άμυνας Δημήτρης Αβραμόπουλος παραιτήθηκε από την θέση του προκειμένου να τηρήσει την παραπάνω διάταξη.

Μια άλλη εξαίρεση του συγκεκριμένου κανόνα ήταν όταν ο Στέφανος Κασσελάκης εξελέγη πρόεδρος του ΣΥΡΙΖΑ χωρίς να είναι βουλευτής, οπότε αρχηγός της Αξιωματικής Αντιπολίτευσης παρέμεινε ο βουλευτής Σωκράτης Φάμελλος, μέχρι και την εκλογή του Νίκου Παππά στην θέση του προέδρου της Κ.Ο. του ΣΥΡΙΖΑ-Π.Σ.

## Αρχηγοί αξιωματικής αντιπολίτευσης από το 1956
**Πολιτικό κόμμα:**      

## Παραπομπές


## Δείτε επίσης
* Βουλή των Ελλήνων
* Πρόεδρος της Ελληνικής Δημοκρατίας
* Πρωθυπουργός της Ελληνικής Δημοκρατίας
* Πρόεδρος της Βουλής των Ελλήνων
* Αρχηγός της Αξιωματικής Αντιπολίτευσης

Κατηγορία:Πολιτειακοί Θεσμοί της Ελλάδας
Κατηγορία:Πολιτική της Ελλάδας
Βουλευτικές εκλογές 2018 στη Γρενάδα

**Γενικές εκλογές** διεξήχθησαν στη Γρενάδα στις 13 Μαρτίου 2018. Το αποτέλεσμα ήταν η δεύτερη συνεχόμενη εκλογική νίκη για το κυβερνών Νέο Εθνικό Κόμμα του πρωθυπουργού Κιθ Μίτσελ, το οποίο εξασφάλισε ποσοστό 59% και όλες τις έδρες της Βουλής των Αντιπροσώπων, συνολικά 15. Την εποπτεία των εκλογών ανέλαβαν διεθνείς παρατηρητές από τις χώρες της CARICOM.

## Εκλογικό σύστημα
Οι 15 βουλευτές (αντιπρόσωποι) εκλέγονται από το λαό με το πλειοψηφικό σύστημα σε μονοεδρικές περιφέρειες.

## Αποτελέσματα
Ο Κιθ Μίτσελ παρέμεινε πρωθυπουργός μετά τη νίκη του κυβερνώντος Νέου Εθνικού Κόμματος, το οποίο έλαβε όλες τις έδρες του Κοινοβουλίου, συνολικά. Ήταν η 2η συνεχής σαρωτική νίκη, μετά τη νίκη στις εκλογές του 2013.

## Παραπομπές


2018
Γρεναδα
Τομπίας Χανς

Ο **Τομπίας Χανς** (*Tobias Hans*, 1η Φεβρουαρίου 1978-) είναι Γερμανός πολιτικός και πρωθυπουργός του Σάαρλαντ που ανήκει στη Χριστιανοδημοκρατική Ένωση (CDU). Μετά τις κρατιδιακές εκλογές του 2017, στις οποίες οι Χριστιανοδημοκράτες κέρδισαν νίκη, ο Χανς εξελέγη πρωθυπουργός από το τοπικό κοινοβούλιο, καθώς η προκάτοχός του, Άνεγκρετ Κραμπ-Κάρενμπαουερ εξελέγη γενική γραμματέας του κόμματος.

Ο Χανς εξελέγη βουλευτής το 2009 και στις 24 Νοεμβρίου  2015 εξελέγη αρχηγός της κοινοβουλευτικής ομάδας του CDU στο τοπικό κοινοβούλιο. Την 1η Μαρτίου  2018 εξελέγη πρωθυπουργός του Σάαρλαντ, και έγινε έτσι ο νεότερος σε ηλικία πρωθυπουργός γερμανικού ομοσπονδιακού κρατιδίου.

## Παραπομπές


Κατηγορία:Πρωθυπουργοί του Σάαρλαντ
Κατηγορία:Ηγέτες εν ενεργεία